《同原仲成元致和入开善》
宋代·刘子翚

寒声萧萧霜叶秋，石路硗确穿林幽。
云横远岫若平断，风约小溪如倒流。
偶经名蓝亦终日，喜有胜士同兹游。
移床果茗咄嗟办，曳杖欲归仍更留。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。